Document ID: 32012R1250

32012R1250
L 352/40
SLUŽBENI LIST EUROPSKE UNIJE
20.12.2012.
PROVEDBENA UREDBA KOMISIJE (EU) br. 1250/2012
od 20. prosinca 2012.
o izmjeni Uredbe Vijeća (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem borbe protiv terorizma (1), a posebno njezin članak 7.,
budući da:
(1)
Prilog Uredbi (EZ) br. 2580/2001 navodi nadležna tijela kojima bi trebalo slati informacije i zahtjeve o mjerama koje su uvedene tom Uredbom.
(2)
Slovenija je zatražila da bi podatke o adresama njezinih nadležnih tijela trebalo izmijeniti. Nadalje, trebalo bi ažurirati adresu Europske komisije.
(3)
Prilog Uredbi (EZ) br. 2580/2001 trebalo bi stoga na odgovarajući način ažurirati,
DONIJELA JE OVU UREDBU:
Članak 1.
Prilog Uredbi (EZ) br. 2580/2001 mijenja se u skladu s Prilogom ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 2012.

Labels: 10
12
18